એ નવા અને પ્રોત્સાહક સમાચારે ઉત્તેજિત થઈ ગયેલા મન સાથે હું બહાર નીકળ્યો. બહાર બજારમાં ઉત્સાહનું વાતાવરણ હતું. લાંબા-લાંબા પગથિયા ચડતાં-ચડતાં હું જોવા લાગ્યો, કે મેં મનોમન નક્કી કરી રાખેલા સશક્ત લોકો આજુબાજુ છે કે નહીં. ચોક આખો કાયમની જેમ ભરચક હોવા છતાં એમાંની એક પણ વ્યક્તિ ત્યાં દેખાઈ નહીં. એકાદ કલાક સુધી હું રખડતો રહ્યો. આજુબાજુ આવનારા ઉત્સવની અને કુકડાની લડાઈની વાતો થતી હતી.